Az 1934-es világbajnokságra az egyik nagy esélyesként érkeztek. A negyeddöntőben még 2–1-re legyőzték a magyar válogatottat Johann Horvath és Karl Zischek góljaival, de az elődöntőben az olaszok egy 1–0-s győzelemmel megállította a kor talán legjobb csapatát, amely végül elvesztette a bronzmérkőzést is a németek ellen 3–2-re és a negyedik helyen végzett a tornán. Mind a mai napig az osztrák Wundermannschaftot és a magyar Aranycsapatot tartják a világ két legjobb csapatának, amely nem tudott első helyen végezni a legrangosabb nemzetközi tornán.